Javier Cámara

**Javier Cámara Rodríguez**, nado en Albeda de Iregua (A Rioxa) o 19 de xaneiro de 1967, é un actor español de cinema, televisión e teatro.

En decembro de 2022 foi Medalla de Ouro ao Mérito nas Belas Artes do Goberno de España.

## Traxectoria 
Chega a Madrid coa intención de converterse en actor e comeza alí os seus estudos de arte dramática ó tempo que trababalla como acomodador no Teatro Fígaro.

O seu primeiro papel relevante en televisión sería na serie de Antena 3 *Ay, señor, señor*, onde compartía protagonismo con Andrés Pajares, pero o personaxe que realmente lle daría fama sería o de Paco Gimeno en *Siete Vidas*.

Abandona esta produción para dedicarse ó cine, no que xa debutara xunto a Fernando Colomo en 1991 en *Rosa Rosae*. Tras deixar *Siete Vidas* roda proxectos como *Hable con ella* e *La mala educación*, de Pedro Almodóvar; *Lucía y el sexo*, de Julio Medem ou *Torremolinos 73*, de Pablo Berger entre outros moitos títulos que compoñen a súa filmografía.

Máis recentemente rodou *La vida secreta de las palabras*, de Isabel Coixet e *Alatriste*, de Agustín Díaz Llanes. O seu último proxecto ata o momento é *La torre de Suso*, de Tomás Fernández.

Ademais de actor cabe salientar as súas facetas de guionista na curta *Hombres Tranquilos* e na película *Los abajo firmantes* (2003), onde tamén traballaba coma intérprete, e de compositor en filmes como *Más de mil cámaras velan por tu seguridad*, de David Alonso en 2003; *Jara*, de Manuel Estudillo en 2000 ou *Memorias del Ángel caído*, de David Alonso e Fernando Cámara en 1997.

É irmán do director e guionista Fernando Cámara, co que coincidiu nalgúns proxectos.

## Filmografía 
### Cinema 
### Televisión 
### Programas de televisión 
## Teatro 
* 1991 *El caballero de olmedo*, de Lope de Vega coa Compañía de teatro Clásico de Miguel Narros.
* *Dígaselo con Valium.*
* *El pícaro.*
* *Sombrero nuevo.*
* *La isla.*
* *Retorno al hogar.*
* *Desde con desden.*
* *2003 Como en las mejores familias.*
## Premios 
Premios Goya
* Nomeado ó Goya ó Mellor Actor revelación (1998) por *Torrente, el brazo tonto de la ley*.
* Nomeado ó Goya ó Mellor Actor (2002 e 2003) por *Hable con Ella* e *Torremolinos 73*.
* Nomeado ó Goya ó Mellor Actor Secundario (2005) por *La Vida Secreta de las Palabras*.

Fotogramas de Prata
* Mellor actor de teatro (2003).
* Candidato ó Mellor actor de cine (2002 por Hable con ella, 2003 por Torremolinos 73, 2005) por *Malas temporadas.*
* Mellor actor de televisión (1999) por *Siete Vidas.*

Academia de Cine Europeo
* Premio do público ó mellor actor por *Hable con ella*.
* Candidato ó premio ó mellor actor por *Hable con ella*.

Festival de Málaga
* Mellor actor en 2003 por *Torremolinos 73*

Festival de Peñíscola
* Mellor actor en 2000 por *Cuarteto en La Habana* e en 1998 por *Torrente, el brazo tonto de la ley*.

Premios Ondas
* Mellor actor en 1999 por *Torrente, el brazo tonto de la ley* e en 2003 por *Torremolinos 73* e *Los abajo firmantes*.

Unión de Actores.
* Mellor actor de cine nun papel secundario (2005) por *La mala educación*.
* Mellor actor de televisión nun papel protagonista (2000) por *Siete Vidas*.
* Mellor intérprete secundario de televisión (1995) por *Ay, señor, señor*.
* Candidato ó mellor actor de cine nun papel protagonista (2006) por *Malas temporadas*.
* Candidato ó premio de mellor actor secundario en cine (2006) por *La vida secreta de las palabras*.
* Candidato ó mellor actor de cine nun papel protagonista (2003) por *Hable con ella*.
* Candidato ó premio de mellor actor secundario en cine (2002) por *Lucía y el sexo*.
* Candidato ó premio de mellor actor secundario en cine (1999) por *Torrente, el brazo tonto de la ley*.

TP de ouro
* Premio ó mellor actor por *Siete Vidas* en 2001.
* Candidato ó premio ó mellor actor por *Siete Vidas* en 2000.

ATV (Academia da Televisión)
* Candidato ó Premio á mellor interpretación masculina por *Siete Vidas* en 2000 e 2001.

Círculo de escritores cinematográficos
* Candidato ó mellor actor secundario (2006), por *La vida secreta de las palabras*.
* Candidato ó mellor actor (2004), por *Torremolinos 73*.
* Candidato ó mellor actor (2003), por *Hable con ella*.

Premios ACE
* Candidato ó premio ó mellor actor en 2003 por *Hable con ella*.

Toulouse Cinespaña
* Mellor actor en 2003 por *Torremolinos 73*.
## Notas 
## Véxase tamén 
### Ligazóns externas 
* Cinestrellas 
* IMDb
* Galeón 
* Encontro dixital